У канцы XIVст. Залатая Арда знаходзілася ў стане ўнутрыпалітычнага крызісу, у ёй ішла барацьба за ўладу. У 1395 г. хан Тахтамыш пацярпеў паражэнне ад хана Цімура і збег у ВКЛ. Вітаўт прыняў Тактамыша і паабяцаў аднавіць яго ўладу ў Залатой Ардзе. У сваю чаргу Тахтамыш паабяцаў пасадзіць Вітаўта на Маскоўскі трон. Для ажыццяўлення такіх амбіцыёзных планаў трэба было разбіць войска Цімура. 12 жніўня 1399 г. адбылася бітва на р. Ворскле (Палтаўшчына) паміж войскамі Вітаўта і Тахтамыша з аднаго боку і Цімура з другога. Вітаўт і Тахтамыш пацярпелі паражэнне. Паражэнне на Ворскле прымусіла Вітаўта ўсталяваць больш цесны саюз з Польшчай. У 1401 г. паміж гэтымі дзяржавамі быў падпісаны дагавор, які падцвердзіў Крэўскую унію 1385 г.